**Läänemaa Jalgpalliklubi** on 2010. aastal loodud Eesti jalgpalliklubi, mis mängib 2022. aastal Eesti meistrivõistlusi jalgpallis Esiliiga B liigas

Ajalugu
-------

Läänemaa Jalgpalliklubi loodi 18. juulil 2010. Klubi asutasid Tiit Koel, Ailar Ladva, Aavo Tomingas, Žan Vjazemski, Talis Vare ja Tarmo Õuemaa.

### 2011–12

Klubi esimene ametlik kohtumine peeti 9. aprillil 2011 IV liiga lääne piirkonna I vooru kohtumises võõral väljakul Märjamaa Kompaniiga, mis kaotati seisuga 1:3.
Esimene võit saavutati II vooru kohtumises, mis peeti koduväljakul Kärdla Linnameeskonna duubli vastu. Kohtumine võideti seisuga 5:1.

Klubi lõpetas debüüthooaja IV liigas kuuendal kohal.

Läänemaa Jalgpalliklubi alustas oma teist liigahooaega tugevalt, alistades esimese vooru kohtumises liiga uustulnuka PSK Alexela 5:0. Esimene kaotus saadi 4. voorus FC Toompea 1994 vastu, kui koduväljakul tunnistati külaliste 0:1 paremust. Teine kaotus tuli kevadringi viimases mängus Maccabi vastu, kui jäeti võõral väljakul 1:3 alla. Liigatiitel kindlustati 4:0 võiduga Kärdla LM Dagöplasti üle. Hooaeg lõpetati kindla 7:1 võiduga Maccabi üle. Läänemaa Jalgpalliklubi lõpetas oma teise hooaja IV liiga lääne piirkonnas esikohal.

Hooaja lõpus selgitati esimest korda IV liiga üldvõitja ning Läänemaa Jalgpalliklubi mängis poolfinaalis IV liiga lõuna piirkonna võitja FC Pubi Trehviga. Läänemaa Jalgpalliklubi kaotas koduväljakul 1:4.

### 2013

2013. aastal tegi Läänemaa Jalgpalliklubi oma debüüdi Eesti jalgpalli meistrivõistluste III liigas. Esimene kohtumine III liigas kaotati seisuga 2:6 Rapla JK Atlile. Esimene võit kolmandas liigas saavutati FC Lelle üle, kellest koduväljakul 3:1 jagu saadi. Viis mängu enne hooaja lõppu juhiti liigat, kuid viimastest mängudest suudeti võita kõigest kaks, millest üks tühistati. Hooaeg lõpetati neljanda kohaga.

### 2014

2014. aastal mängis Läänemaa JK Haapsalu esimese Läänemaa meeskonnana Eesti jalgpalli meistrivõistluste II liigas. Hooaeg lõpetati 12. kohal ning üleminekumängudel kaotati üldskooriga 0:10 SK Imavere Forssile ja langeti III liigasse.

### 2015–17

2015. aastal mängis Läänemaa JK Haapsalu kolmandas liigas ning hooaeg lõpetati tabeli kolmandana, tabelis 45 punkti. Neid edestasid 46 punktiga Kärdla Linnameeskond ning 55 punktiga Pärnu Jalgpalliklubi.

2015. aastal oli Läänemaa Jalgpalliklubi esindusmeeskonnal ka duubelmeeskond, Läänemaa JK Haapsalu II, mis mängis IV liiga lääne piirkonnas ning saavutas 23 punktiga 10 meeskonna konkurentsis seitsmenda koha.

2016. aastal mängis Läänemaa JK Haapsalu kolmandas liigas ning lõpetati neljandana, omades tabelis 47 punkti. Neid edestasid 49 punktiga FC Nõmme United II, 57 punktiga Pärnu JK Vaprus ja 57 punktiga Raplamaa JK.

2017. aastal lahkus meeskonnast laenulepingu alusel meeskonna kapten Aare Avila, kes liitus Esiliiga B klubi Vändra JK Vaprusega. Samuti lahkusid meeskonnast Jako Kariste ja Karmo Einmann, kes liitusid Esiliiga klubi Tallinna FC Flora U21 meeskonnaga ning Talis Tamm, kes liitus II liiga klubi Saue JK Laagriga.

2017. aastal mängib Läänemaa JK Eesti jalgpalli meistrivõistluste III liiga lääne piirkonnas.

Kodustaadion
------------

Läänemaa Jalgpalliklubi peab oma kohtumisi Haapsalu linnastaadionil, mis mahutab ligi 1100 pealtvaatajat. Klubi reservväljak on Haapsalu kunstmuruväljak, mis asub kohe muruväljaku kõrval.

Statistika
----------

| Hooaeg | Liiga | Koht | Mänge | Võite | Viike | Kaotusi | Väravate vahe | Punkte | Parim väravalööja | Parim väravasöötja\* | Enim mänge | Parim mängija\*\* |
| --- | --- | --- | --- | --- | --- | --- | --- | --- | --- | --- | --- | --- |
| 2011 | IV | 6 | 20 | 8 | 3 | 9 | 63:60 | 27 | Aleksandr Molkov (23)\*\*\* | - | Aleksandr Molkov, Martin Viilma (20) | Rener Uibopuu |
| 2012 | IV | 1 | 22 | 19 | 1 | 2 | 117:25 | 58 | Mark Kolosov (57) | Aare Avila, Mark Kolosov (16) | Aleksandr Molkov, Bert Rotberg (22) | Aare Avila |
| 2013 | III | 4 | 22 | 13 | 2 | 7 | 75:41 | 41 | Mark Kolosov (29) | Aleksandr Molkov (13) | Leonid Bragin, Vladislav Šikirjavõi (22) | Mark Kolosov |
| 2014 | II | 12 | 25 | 8 | 1 | 16 | 36:65 | 25 | Vladislav Šikirjavõi (18) | Leonid Bragin (8) | Leonid Bragin, Vladislav Šikirjavõi (29) | Hendrik Siht |
| 2015 | III | 3 | 22 | 14 | 3 | 5 | 89:31 | 45 | Vladislav Šikirjavõi (31) | Vladislav Šikirjavõi (17) | Talis Tamm (25) | Vladislav Šikirjavõi |
| 2016 | III | 4 | 22 | 15 | 2 | 5 | 81:16 | 47 | Andres Dobõšev-Proosväli (22) | Andres Dobõšev-Proosväli (14) | Kristo Enn (27) | Andres Dobõšev-Proosväli |
| 2017 | III | 3 | 22 | 14 | 1 | 7 | 65:49 | 43 | Andres Dobõsev-Proosväli (30) | Kristo Enn (11) | Andre Kaja (25) | Andres Dobõsev-Proosväli |
| 2018 | II | 5 | 26 | 13 | 2 | 11 | 65:57 | 41 | Aare Avila (17) | Aare Avila, Morten Saar (10) | Bert Rotberg (29) | Aare Avila |
| 2019 | II | 3 | 26 | 16 | 1 | 9 | 88:66 | 49 | Martin Salf (31) | Andres Dobõšev-Proosväli (12) | Andres Dobõsev-Proosväli, Kris-Sten Toom (26) | Martin Salf |
| *2020* | ELB | 6 | 28 | 11 | 3 | 14 | 55:64 | 36 | Karmo Einmann (16) | Morten Saar (12) | Hans Joosep Tammerik, Kaarel Koel, Kristo Enn (28) | Karmo Einmann |
| 2021 | ELB | 8 | 30 | 10 | 3 | 17 | 65:94 | 33 | Juhan Jograf Siim (32) | Morten Saar, Martin Salf (10) | Juhan Jograf Siim (32) | Juhan Jograf Siim |

*Andmed 2020. aasta 21. juuni seisuga.* *Ei sisalda liigavõitjate, madalamate liigade karika ega Eesti karika mänge, v.a. "Parim väravalööja", "Parim väravasöötja\*", "Enim mänge" ja "Parim mängija\*\*".*

*\* – Alates 2012. aasta hooajast.*

*\*\* – Läänemaa Jalgpalliklubi mängijate, treenerite ja poolehoidjate poolt hooaja lõpus parimaks valitud mängija.*

*\*\*\* – Ametlikuks väravate arvuks jäi EJL-i 21, kuid kaks A. Molkovi väravat kanti eksituste tõttu valedele mängijatele.*

Viited
------

1. ↑  Läänemaa Jalgpalliklubi alustab
2. ↑  Märjamaa Kompanii 3 – 1 Läänemaa Jalgpalliklubi (mängu protokoll)
3. ↑  "Läänemaa Jalgpalliklubi võitis kodumängus Kärdlat 5:1". Originaali arhiivikoopia seisuga 5. märts 2016. Vaadatud 28. juunil 2022.
4. ↑  IV liiga lääs 2011
5. ↑  Uus hooaeg, uus hoog
6. ↑  Läänemaa JK sai esimese kaotuse
7. ↑  Läänemaa kaotas Maccabile 1:3
8. ↑  Läänemaa Jalgpalliklubi alistas Kärdla ning võitis IV liiga lääne tsooni
9. ↑  Liigahooaja lõpetuseks suur 7:1 võit Maccabi üle
10. ↑  Esmakordselt selguvad liigameistrid
11. ↑  Läänemaa JK piirdus liigavõitjate poolfinaaliga
12. ↑  Eesti jalgpalli meistrivõistlused III.W 2013
13. ↑  Läänemaa Jalgpalliklubi kaotas Rapla Atlile
14. ↑  Läänemaa Jalgpalliklubi võitis Lellet
15. ↑  Läänemaa Jalgpalliklubi lõpetas hooaja 5:0 võiduga Märjamaa Kompanii üle
16. ↑  Viigist saarlastega piisas liidrikoha tagasi saamiseks

Välislingid
-----------

* Läänemaa JK jalgpall.ee

| * v
* r
Esiliiga B meeskonnad 2023 |
| --- |
| 

* Tartu Kalev
* Tammeka U21
* Kalju U21
* Pärnu JK
* Kuressaare U21
* Läänemaa
* Welco
* Tallinna Kalev U21
* Trans U21
* Tulevik

 |